1. ปัจจัยความเสี่ยง

1.  ความเสี่ยงในการประกอบธุรกิจ

ธุรกิจของบริษัทฯ คือการผลิตเส้นใยสังเคราะห์ประเภทไนล่อน
ซึ่งเป็นวัสดุที่ใช้ในการทอผ้าประเภทไนล่อนหรือผ้าผสมไนล่อน
เนื่องจากราคาของไนล่อนจะสูงกว่าราคาของเส้นใยประเภทโพลีเอสเตอร์
ดังนั้นในภาวะที่เศรษฐกิจยังไม่ฟื้นตัวเท่าที่ควร
การลดคุณภาพของผ้าที่ทอโดยการใช้วัสดุอื่นมาทดแทนเส้นใยไนล่อน
ยังส่งผลกระทบต่อกำลังการซื้อเส้นด้ายไนล่อน

การแข่งขันของธุรกิจเป็นไปอย่างรุนแรงโดยเฉพาะด้านราคาสินค้าในประเทศซึ่งโรงงานผู้ผลิตเส้นใย/เส้นด้ายไนล่อนต่างไม่สามารถทำการผลิตได้เต็มที่
ในปี 2547
ที่ผ่านมาราคาวัตถุดิบเริ่มขยับตัวเพิ่มขึ้นอีกครั้งจากการที่ราคาน้ำมันดิบในตลาดโลกสูงขึ้นเป็นประวัติการณ์ส่งผลให้วัตถุดิบและต้นทุนการผลิตเพิ่มขึ้นอย่างรวดเร็ว
แต่ผู้ผลิตรวมถึงบริษัทฯ
ก็ไม่สามารถผลักภาระการขึ้นราคาของวัตถุดิบให้กับลูกค้าได้ทั้งหมดและได้ทันทีทำให้ประสบกับการขาดทุนมากยิ่งขึ้นและมีปัญหาเรื่องเงินทุนหมุนเวียน

ลูกค้าในประเทศของบริษัทฯ เป็นลูกค้าที่ดี สามารถผ่านพ้นวิกฤติเศรษฐกิจในปี 2540 – 2542
มาได้และไม่มีปัญหาอย่างไรในการชำระเงินเมื่อครบกำหนด ส่วนลูกค้าเดิมที่มีปัญหาบริษัทฯ
ก็ได้เจรจาประนอมหนี้และให้ลูกค้าค่อยๆ ผ่อนชำระคืนในระยะยาว
ซึ่งบางรายก็สามารถกลับมาเป็นลูกค้าที่ดีและไม่มีปัญหาในการชำระเงินเมื่อถึงกำหนด
แต่อย่างไรก็ตามบริษัทฯได้มีการสำรองหนี้สูญไว้ครบถ้วนแล้ว

ในขณะเดียวกันบริษัทฯได้พยายามเพิ่มสัดส่วนการขายสินค้าไปยังต่างประเทศและสามารถเพิ่มสัดส่วนได้ถึงประมาณ
50 % การขายสินค้าไปยังต่างประเทศเกือบ 100% เป็นส่วนใหญ่เป็นการขายภายใต้เงื่อนไข
Letter of Credit

2.  ความเสี่ยงเกี่ยวกับการผลิต

เนื่องจากวัตถุดิบที่ใช้ในการผลิตเส้นใยสังเคราะห์ คือ Caprolactam เป็นสินค้าที่เป็น
By-product จากการกลั่นน้ำมันเบนซินและราคาขายขึ้นอยู่กับผู้ผลิตรายใหญ่ไม่กี่รายในโลก
โดยมีความผันผวนขึ้นอยู่กับราคาน้ำมันในตลาดโลก ถึงแม้ว่าในปัจจุบันจะมีผู้ผลิตในประเทศ คือ
Thai Caprolactam Public Co., Ltd.
แต่ราคาสินค้าก็จะผูกพันและโดยปกติสูงกว่าราคาขายในตลาดโลก
นอกเหนือจากนี้ราคาวัตถุดิบถูกกำหนดเป็นเงินสกุลสหรัฐอเมริกันดอลล่าร์ ซึ่งบริษัทฯ
ต้องรับความเสี่ยงทั้งราคาวัตถุดิบที่ผันผวน และราคาอัตราแลกเปลี่ยนที่ไม่แน่นอน
บริษัทฯได้พยายามบริหารความเสี่ยงเหล่านี้
แต่อย่างไรก็ตามราคาของวัตถุดิบเป็นความเสี่ยงสำคัญของธุรกิจนี้
แนวโน้มของผลประกอบการอาจจะดูได้จากราคาของวัตถุดิบในตลาดโลก
สำหรับความเสี่ยงด้านอัตราแลกเปลี่ยนนั้นบริษัทฯพยายามลดความเสี่ยงโดยการมีหนี้สินเป็นเงินบาท

สำหรับกระบวนการในการผลิตนั้นเป็นกระบวนการทางด้านเคมีและเป็นขบวนการที่ต่อเนื่องซึ่งบริษัทฯได้ทำการบำรุงรักษาเครื่องจักรเป็นอย่างดีตลอดเวลาและอย่างสม่ำเสมอ
แต่อย่างไรก็ตามเครื่องจักรดังกล่าวมีอายุการใช้งานกว่า 25 ปีแล้ว
ซึ่งเทคโนโลยี่ที่ใหม่กว่าจะสามารถทำให้ต้นทุนการผลิตต่ำลงได้ บุคลลากรของบริษัทฯ
เป็นบุคลากรเดิมที่ผ่านการฝึกอบรมและมีประสบการณ์สูงในธุรกิจนี้
นอกเหนือจากนี้บริษัทเคยได้รับการรับรองให้เข้าสู่ระบบ ISO 9002 จากสถาบัน BVQI
ตั้งแต่เมื่อเดือนเมษายน 2544

3.  ความเสี่ยงด้านการบริหารการจัดการ

สำหรับการบริหารและการจัดการ ถึงแม้ว่าจะเป็นแบบมืออาชีพ
โดยผู้ถือหุ้นได้มอบหมายให้ฝ่ายจัดการดูแลและบริหารงานแบบค่อนข้างอิสระ
อย่างไรก็ตามในช่วงระยะเวลาที่ผ่านมาที่ฝ่ายบริหารชุดปัจจุบันได้เข้ามาบริหารงานโดยการกระจายอำนาจหน้าที่ความรับผิดชอบ
ฝ่ายจัดการที่มีข้อผูกพันในการฟื้นฟูและปรับปรุงบริษัทฯเพื่อให้ผลการดำเนินงานให้ได้ดีขึ้น
แต่ยังไม่สามารถบริหารงานได้ตามวัตถุประสงค์และเป้าหมายสำคัญขององค์กรคือการทำไร

4.  ความเสี่ยงด้านการเงิน

ผลประกอบการของบริษัทฯ ที่ขาดทุนในปี 2547 ส่งผลให้สถานะทางการเงินของบริษัทฯ
มีปัญหาเพิ่มขึ้น ซึ่งแม้ว่าฝ่ายจัดการได้พิจารณาแล้วว่าการแก้ไขปัญหาพื้นฐานของบริษัทฯ
คือการเพิ่มทุนจดทะเบียนเพื่อเพิ่มความแข็งแกร่งด้านการเงิน
และเพื่อจะให้สามารถทำการเจรจากับเจ้าหนี้สถาบันการเงินได้
ผู้ถือหุ้นของบริษัทฯได้มีมติพิเศษเมื่อวันที่ 20 กุมภาพันธ์ 2547 ให้ทำการเพิ่มทุนจดทะเบียนอีก
1,500 ล้านบาทที่ราคา par 10 บาทต่อหุ้นแต่เรียกชำระที่ราคา 2 บาทต่อหุ้น
ทั้งนี้เงินทุนที่ได้รับจะนำไปชำระคืนเจ้าหนี้สถาบันการเงินและทำให้บริษัทฯมีเงินทุนหมุนเวียนเพิ่มเติมในการทำธุรกิจต่อไป
อย่างไรก็ตามปรากฏว่าผู้ถือหุ้นเดิมไม่ได้ทำการชำระเงินค่าหุ้นเพิ่มทุนตามกำหนดเวลาที่กำหนดไว้ทำให้ปัญหาของบริษัทฯที่คาดว่าจะแก้ไขกลับแย่ลง
ในขณะที่ไม่สามารถทำการผลิตได้เต็มที่ และไม่สามารถแก้ไขหนี้กับสถาบันการเงินต่างๆ ได้
รวมถึงทำให้ไม่สามารถขอสินเชื่อใหม่ได้อีก